open-index/open-wikipedia-markdown huggingface dataset:
Verdscupen i alpine greiner 1969/Kvinner

**Verdscupen i alpine greiner for kvinner i 1969**-sesongen tok til 11. desember 1968 i Val-d’Isère i Frankrike og vart avslutta 22. mars 1969 i Waterville Valley i delstaten New Hampshire i USA. Turneringa omfatta 20 tevlingar. Tevlingane fordelte seg på 9 slalåmrenn, 7 storslalåmrenn og 4 utforrenn.

Gertrud Gabl frå Austerrike sikra seg FIS-pokalen med god margin til Florence Steurer frå Frankrike, som på si side kneip andreplassen framom Wiltrud Drexel frå Austerrike.

## Samanlagt

### Slalåm

### Storslalåm

### Utfor

## Kjelder


**Denne artikkelen bygger på «[[:de:Alpiner Skiweltcup 1968/69|Alpiner Skiweltcup 1968/69]]» frå ,  den 2. desember 2019.*
Gab

**Gab** er eit sosialt medium, laga for å vere eit alternativ til mellom anna Facebook, Twitter og Reddit. Brukarane på nettstaden kan lese og skrive meldingar på opp til 300 teikn, såkalla «gabs».

Tenesta er utan reklame og er finansiert gjennom donasjonar og avgifter på premiumtenester. Føretaket som driv tenesta er basert i Austin, Texas i USA.

## Dissenter
I mars 2019 lanserte Gab ei nettlesar-utviding som lagar eit dedikert kommentarfelt på alle nettsider. Denne utvidinga vart seinare svartelista og gjort utilgjengeleg for både Firefox og Google Chrome.

## Kjelder


## Bakgrunnsstoff
* Offisiell nettstad
Barnetrygd

**Barnetrygd** er ei statleg yting gjeven til foreldre eller verjer av barn og ungdommar i visse samanhengar. Ei slik trygd kan vera behovsprøvd eller ikkje. Ho kan også vera avhengig av at ein sender barn til skule, vaksinerer dei og liknande.

## Noreg
I Noreg blir barnetrygd gjeven til foreldre med barn under 18 år som bur i Noreg. 
Utbetalinga skjer frå månaden etter at barnet er fødd, og varer til månaden før barnet fyller 18 år. Iverksettinga skjer automatisk så snart barnet er tildelt eit fødselsnummer i folkeregisteret. Einslege forsørgarar får barnetrygd for eitt barn meir enn det dei faktisk forsørger, men må søka om dette og dokumentere statusen sin som einsleg forsørgar.

Ordninga er administrert av NAV. Barnetrygda er kr 1054 pr måned per barn (frå 1. mars 2019). 
I 2018 blei det til saman utbetalt 14,6 milliardar kroner til &nbsp;mottakarar av barnetrygd.

Den moderne barnetrygda blei innført i 1946 under Einar Gerhardsen si andre regjering. Før dette var det ei avgrensa barnetrygdordning for visse yrkesgrupper, betalt av arbeidsgjevaren, som blei innført i desember 1944 av Vidkun Quisling si andre regjering (*Lov om barnetilskott til visse arbeidstakere av 5.12.1944*, som trødde i kraft frå 1.1.1945). Det var alt i 1937 blitt lagt fram eit utkast til barnetrygdlov av Barnetrygdkomiteen, som var nedsett i 1934, men arbeidet med barnetrygd stoppa opp på grunn av okkupasjonen. Loven frå 1944 bygga på arbeidet til barnetrygdkomiteen, men var avgrensa til pliktige medlemmer av sjuketrygda.  Loven blei oppheva av Stortinget under samlingsregjeringa, men ei allmenn, behovsprøva barnetrygd blei innført i januar 1946 av Einar Gerhardsen si første regjering.

Fram til 1970 var det berre einslege forsørgarar som fekk barnetrygd for førstefødde barn. Gifte fekk barnetrygd frå og med barn nummer to. Den øvre aldersgrensa for barnetrygd blei heva frå 16 til 18 år frå og med mai 2000.

## Kjelder

**Denne artikkelen bygger på «[[:nb:Barnetrygd|Barnetrygd]]» frå ,  den 23. mai 2022.*
Stokken

**Stokken** er ein tidlegare sjølvstendig kommune i Aust-Agder fylke. 

Frå 1837 var Stokken saman med Barbu og Tromøy ein del av Austre Moland formannskapsdistrikt. Barbu og Tromøy blei skilde ut som eigne kommunar i 1878. 

1. juli 1919 blei Stokken skild ut frå Austre Moland som eigen kommune. Stokken hadde då 1 683 innbyggjarar, og hadde eksistert som eige kyrkjesokn sidan 1878.  

1. januar 1962 blei Stokken, Austre Moland, Flosta og Strengereid krets i Tvedestrand slått saman til ein ny storkommune som fekk namnet Moland kommune. Stokken hadde då 2 783 innbyggjarar.

## Ordførarar i Stokken heradstyre

* 1919–1921 Guttorm Fløistad
* 1921 Andres Haugmoen
* 1922–1928 Nils Hjelmtveit
* 1928–1931 Hans. J. Bakke
* 1931–1937 Nils Hjelmtveit
* 1937–1941 Syver Kristiansen
* 1942-1945 Lauritz Harry Jensen
* 1945–1961 Johs. Kinserdal

## Merknadar

## Sjå òg

* Saltrød
* Eydehavn

## Kjelder


**Denne artikkelen bygger på «[[:nb:Stokken|Stokken]]» frå ,  den 2. desember 2019.*  
 
## Bakgrunnsstoff
* Om Stokken kommune på Eydehavnsportalen
*
Peparnøtt

**Peparnøtt** er ei småkake med peparsmak som ein ofte bakar til jul. Deigen består av egg, sukker, sirup, smør og kveitemjøl og dessutan ei krydderblanding beståande av kanel, ingefær, peppar og stjerneanis. Som hevemiddel bruker ein hornsalt. 

## Kjelder


**Denne artikkelen bygger på «[[:nb:Peparnøtt|Peparnøtt]]» frå ,  den 2. desember 2019.*  
 
## Bakgrunnsstoff
Sju slag kaker

**Sju slag kaker** eller **dei sju slaga** viser til tradisjonar om å ha sju ulike typar småkake til eit visst høve.

I nyare norsk samanheng viser det til julebakst. Tidlegare tradisjonar kunne ha sju ulike slag bakst til bryllaup. I svensk tradisjon har sju slag kaker vore det «rette» talet på kaker til kaffiselskap.

Kakene kan vera av ulike deigtypar, men det finst fleire oppskrifter på sju kakeslag laga av ein grunndeig.

## Sju slag i Noreg

Sju slag blir ofte nemnd i samband med julebakst i Noreg. Det er ikkje kjend korleis omgrepet oppstod, og det er ikkje funne prov for at dette er ein gammal skikk. Talet på kaker ein laga til jul kunne variera til opptil 20 på storgardar tidleg på 1900-talet. Den eldste omtalen av sju slag kaker Henry Notaker har funne var til eit bryllaup på Vestlandet for rundt hundre år sidan.

Mange av kakeslaga som blir nemnde som del av dei sju har kome til landet nokså nyleg. Ei rekkje av dei blir laga i steikeomn, som berre byrja bli utbreidd i Noreg frå midten av 1800-talet. Tidlegare var det vanlegast å steika kaker i jern eller frityrsteika dei i smult.

Gamle kaker steikte i jern er til døme goro, avletter og skrivarbrød. Kaker steikte i smult, som ein tradisjonelt fekk frå grisen ein slakta til jul, kunne vera smultringar, hjortetakk og rosettbakkels. På 1700-talet skilde ein ikkje mellom julekaker og andre småkaker. Julekaker blei først definerte som særskild knytte til høgtida på 1800-talet.

Kva kaker som eventuelt høyrer til dei sju slaga kan variera, men vanlege typar er:
* Berlinerkrans
* Fattigmann
* Goro
* Hjortetakk
* Kokosmakron
* Kransekake 
* Krumkake
* Peparkake
* Sandkake
* Serinakake
* Sirupssnipp
* Smultring

## Sju slag i Sverige

I Sverige kan ein ha *sju sorters kakor* ved kaffislaberas (*kafferep*). Skikken med å ha minst sju slag kaker ved slike samkomer er kjend frå slutten av 1800-talet av. 

I 1945 blei det gjeve ut ei kokebok kalla *Sju sorters kakor*. Boka fortalde at sju slag var eit minstekrav for kor mange kaker ein skulle servera i eit selskap tidleg i hundreåret. Ein kunne rekna det som underleg å servera mindre enn sju, og hovmodig å servera fleire. Det verker likevel som om ulike reglar galdt på ulike stader.

### Kakeslag
Ei typisk servering til eit kafferep på 1930-talet hadde bakverk i ei viss rekkjefølgje bestemt av konsistensen, sødma og storleiken deira. Den tradisjonelle rekkjefølgja var:

# Kveitebrød (bolle eller mindre brød, *längd*)
# Lyst sukkerbrød
# Mørkt sukkerbrød
# Lys, tørr småkake
# Mørk, tørr småkake
# Fylt småkake
# Bakelse (ofte med mandelmasse i, alternativt ei toscakake)

Deretter kunne ein ha ei valfri forseggjort kake.

Kva småkaker ein serverer til kafferep kan variera, men nokre typar som ofte er nemnde er:

## Sjå òg

* Feast of the Seven Fishes
* Tretten dessertar

## Kjelder




----
**Delar av denne artikkelen bygger på «[[:sv:Sju sorters kakor|Sju sorters kakor]]» frå ,  den 2. desember 2019.*
Verdscupen i alpine greiner 1968/Kvinner

**Verdscupen i alpine greiner for kvinner i 1968**-sesongen tok til 5. januar 1968 i Oberstaufen i dåverande Vest-Tyskland og vart avslutta 6. april 1968 på Heavenly Mountain i delstaten California i USA. Turneringa omfatta 23 tevlingar. Tevlingane fordelte seg på 10 slalåmrenn, 7 storslalåmrenn og 6 utforrenn. Alle alpin-tevlingane under Vinter-OL 1968 talde med i verdscupen. Det er einaste gongen den alpine verdscupen har arrangert renn i april månad.

Nancy Greene frå Canada sikra seg FIS-pokalen med god margin til dei franske utøvarane Isabelle Mir på andre- og Florence Steurer på tredjeplass.

## Samanlagt

### Slalåm

### Storslalåm

### Utfor

## Kjelder

**Denne artikkelen bygger på «[[:de:Alpiner Skiweltcup 1968|Alpiner Skiweltcup 1968]]» frå ,  den 2. desember 2019.*
Sju vise

**Sju vise** var sju menn i det gamle Hellas rundt 620–550 fvt. som var kjende for visdommen sin. Korte setningar som gav uttrykk for folkeleg livsvisdom vart tillagt dei. Dei sju vise var:

* Solon frå Athen – «Kjenn deg sjølv!»
* Kheilon frå Sparta – «Tenk på slutten!»
* Thales frå Milet – «Den som lèt vere å kausjonere, er sikker»
* Bias frå Priene – «Dei fleste menneske er umoralske»
* Kleobulos frå Lindos – «Sky overdriving!»
* Pittakos frå Mytilene – «Bruk tida!»
* Periandros frå Korinth – «Inkje er umogeleg for den som vil noko»

Motstridende overleveringer har gjort at same sentens i forskjellige sammenhenger tillegges ulike vismenn.

## Kjelder
*
Sjuande himmel

Den **sjuande himmelen** er ei førestilling som stammar frå den greske antikken, moglegvis frå Aristoteles. Ideen er at den himmelen ein ser består at sju gjennomsiktige lag eller sfærar. Månen, sola og planetane Merkur, Venus, Mars, Jupiter og Saturn er plassert i kvar sin sfære. Den sjuande himmelen er rekna som tilhald for gudane. Utanfor Saturn endar den verkelege verda, og draumane, ønska og fantasien tek over.

Førestillinga om dei sju himlar (sjuande himmel) har òg fått innpass i den jødiske Talmud (Hagiga, II 1,12b).

I daglegtalen tyder uttrykket «i den sjuande himmel», å vere i ei heilt usedvanleg oppløfta og glad stemning, eller å ha kome til ein fantastisk stad.

## Kjelder
*
Verdscupen i alpine greiner 1967/Kvinner

**Verdscupen i alpine greiner for kvinner i 1967**-sesongen tok til 7. januar 1967 i Oberstaufen i dåverande Vest-Tyskland og vart avslutta 26. mars 1967 i Jackson Hole i delstaten Wyoming i USA. Turneringa, den aller fyrste sesongen med verdscuprenn, omfatta 17 tevlingar. Tevlingane fordelte seg på 7 slalåmrenn, 6 storslalåmrenn og 4 utforrenn.

Nancy Greene frå Canada sikra seg FIS-pokalen, få poeng  framom franske Marielle Goitschel. Annie Famose, også Frankrike, kom på tredjeplass.

## Samanlagt

### Slalåm

### Storslalåm

### Utfor

## Kjelder


**Denne artikkelen bygger på «[[:de:Alpiner Skiweltcup 1967|Alpiner Skiweltcup 1967]]» frå ,  den 3. desember 2019.*
Monica Sandve

**Monica Sandve** () er ein norsk tidlegare handballspelar frå Vigrestad i Rogaland. Åra 2000-02 var ho som venstreveng med om å vinne OL-bronse, VM-sølv og EM-sølv for Noreg.

Sandve spelte på tredjedivisjonslaget Bryne i 1990/91-sesongen. Deretter var ho aktiv på Hinna IL i 2. divisjon i tre år. Frå 1994 til 2005 bidrog ho for Nordstrand IF i toppserien, eit lag ho vart seriemeister med i 200?.

Sandve fekk sin landslagsdebut 15. juni 1995, den neste landskampen kom fyrst 10. mars 2000. Dei neste åra fram til og med Handball-VM 2003 var ho fast i den norske landslagstroppa. I denne perioden deltok ho i alle dei internasjonale meisterskapsturneringane med Noreg, noko som resulterte i OL-bronse i Sydney hausten 2000, og sølvmedaljar etter finaletap mot Danmark både under VM 2001 og EM 2002. Sandve enda opp med 94 landskampar og 245 landslagsmål.

## Merittar
*OL 2000: Bronsemedalje etter 22–21 mot Sør-Korea
*EM 2000: Nr 6 med Noreg
*VM 2001: Sølvmedalje etter 25–30 mot Russland 
*EM 2002: Sølvmedalje etter 22–25 mot Danmark
*VM 2003: Nr 6 med Noreg

## Kjelder
*handball.no
Christopher Lasch

**Christopher Lasch** () var ein amerikansk historikar og forfattar. Han vart kjend som ein framståande kritikar av den moderne, vestlege kulturen i fleire bøker skrivne på 70- 80- og 1990-talet. 

*Den narsissistiske kultur* frå 1979 er den mest kjende av bøkene hans. Boka er ei brei skildring av kultursituasjonen i Sambandsstatane i siste helvta av 1900-talet, og vart ein bestseljar. Lasch vart tildelt American Book Award i 1980 for *Den narsissistiske kultur* (ein pris han avslo), og boka vart òg lesen av dåverande president Jimmy Carter. Mange har i ettertid hevda at det var boka til Lasch som påverka talen presidenten heldt i juli 1979 om den moralske krisa («the crisis of confidence») han meinte truga det amerikanske samfunnet.

## Utvald bibliografi
**The Culture of Narcissism* (1979, norsk omsetjing *Den narsissistiske kultur*, 1982)
**The Minimal Self* (1984, norsk omsetjing *Seg selv nok?*, 1986)
**The True and Only Heaven: Progress and Its Critics* (1991)
**The Revolt of the Elites and the Betrayal of Democracy* (1995; norsk omsetjing *Elitenes opprør og sviket mot demokratiet*, 1996)

## Kjelder
*

## Fotnotar
Brusselkjeks

**Brusselkjeks** er ei småkake laga av mørdeig, med kantar rulla i perlesukker, gjerne med konditorfarge, hakka mandlar eller kokosmasse. Kaka er nemnd i den svenske kokeboka *[[Sju sorters kakor]]*.

## Kjelder


**Denne artikkelen bygger på «[[:sv:Brysselkex|Brysselkex]]» frå ,  den 3. desember 2019.*  
 

## Bakgrunnsstoff
*Oppskrift ved detsoteliv.no
Oppskrift ved kakemons.no
Sirupssnipp

**Sirupssnipp** er eit tradisjonelt norsk småkakeslag som ein gjerne bakar til jul som eit av dei sju slaga. Kakene består av ein deig av sirup, smør, egg, sukker, mjølk, mjøl og bakepulver eller hornsalt med diverse krydder. Deigen blir kjevla ut tynt og kakene skorne ut i snipper eller stukne ut til figurar med former. Kvar kake blir pynta med ei halv mandel.

I Bergen kallar ein kakene «spekulasier».

## Kjelder


**Denne artikkelen bygger på «[[:nb:Sirupssnipp|Sirupssnipp]]» frå ,  den 3. desember 2019.* 
*** oppgav desse kjeldene:* &nbsp;
 
* Aase Strømstad: *Mat på norsk. Tradisjonsrike retter fra hele landet*, Aschehoug forlag 1985, side 97, ISBN 82-03-11408-3
Serinakake

**Serinakake** er ei småkake som er kjend i Noreg som eit av dei sju slaga. Namnet er avleidd av kvinnenamnet Serina.

Kaka har form som ein runding, og blir steikt på plate i steikeomn. Serinakake kan likna på ein kjeks, og blir gjerne pynta med mandlar før steiking.

Serinakaker blei utbreidde som del av norsk juletradisjon då dei populære kokebokforfattarane Hanna Winsnes og Henriette Schønberg Erken gav ut kokebøker på slutten av 1800-talet som mellom anna hadde oppskrifter på denne kakesorten.

## Kjelder

----
**Denne artikkelen bygger på «[[:nb:Serinakaker|Serinakaker]]» frå ,  den 3. desember 2019.*  
 

## Bakgrunnsstoff
*https://www.matprat.no/oppskrifter/tradisjon/serinakaker/ Oppskrift] ved matprat.no
*Oppskrift ved tine.no
Focus Plays Focus

***Focus Plays Focus*** er debutalbumet til det nederlandske rockebandet Focus, gjeve ut i september 1970 på Imperial Records. Det er det einaste albumet som vart spelt inn av den originale besetninga til bandet med organisten og vokalisten Thijs van Leer, bassisten Martin Dresden, trommeslagaren Hans Cleuver og gitaristen Jan Akkerman. Det vart kalla ***In and Out of Focus*** for den internasjonale nyutgjevinga av albumet i 1971. Denne utgåva inneheldt debutsingelen deira, «House of the King».

## Musikalsk stil
Richie Unterberger i AllMusic kalla albumet «ei fin samling progressiv rock-songar med eit tydeleg fokus» og skreiv at det hadde tydeleg påverknad frå folkrock, blues og klassisk musikk og «stundom ein smak av jazz».

## Innhald
### Originalutgåva
Kjelde:

### 1971-utgåva
Kjelde:

## Medverkande

**Focus**
*Thijs van Leer – vokal (spor 2, 5, 6), fløyte, Hammondorgel, piano, elektrisk piano, mellotron, cembalo, vibrafon 
*Jan Akkerman – gitar, akustisk gitar 
*Martin Dresden – bassgitar, trompet (spor 4, 5), vokal (spor 2, 3, 6)
*Hans Cleuver – trommer, bongo, vokal (spor 2, 5, 6)

**Teknisk**
*Hubert Terheggen – produsent
*Jerry Boys – lydteknikar

## Kjelder


**Denne artikkelen bygger på «[[:en:Focus Plays Focus|Focus Plays Focus]]» frå ,  den 3. desember 2019.* 
*** oppgav desse kjeldene:* 
*
*
Thijs van Leer

**Thijs van Leer** () er ein nederlandsk musikar, songar, låtskrivar, komponist og produsent, mest kjend for å ha skipa rockebandet Focus der han var den fremste vokalisten, klverspelaren og fløytespelaren. Han var fødd og voks opp i Amsterdam i ein musikalsk familie og byrja å spele piano og fløyte då han var barn og studerte musikk på universitet og musikkakademi. 

Frå 1967 til 1969 spelte van Leer i ei kabaretgruppe leia av Ramses Shaffy som korvokalist og musikar, spelte inn singlar som soloartist, og produserte, arrangerte og dirigerte musikk for Bojoura. Han skipa Trio Thijs van Leer, eit tremanns rockeband som utvikla seg til Focus seint i 1969 då gitaristen Jan Akkerman kom inn i bandet. Focus fekk internasjonal suksess med *[[Focus II|Moving Waves]]* (1971) og singelen der i frå, «Hocus Pocus», der van Leer jodlar og plystrar. Etter fleire album med forskjellige besetninga vart Focus oppløyst i 1978, men han starta bandet opp att i 2002. 

Van Leer fekk suksess som soloartist i Nderland. Dei første to soloalbuma hans med tverrfløyte, *[[Introspection av Thijs van Leer|Introspection]]* (1972) og *Introspection 2* (1975), selde totalt kring 1,2 millionar eksemplar. Han har samarbeidd med forskjellige artistar og er framleis aktiv. I 2008 vart han slått til riddar av Orange-Nassau-ordenen for musikkarrieren sin.

## Diskografi

**Soloalbum**

**[[Introspection av Thijs van Leer|Introspection]]* (1972)
**O My Love* (1975)
**Introspection 2* (1975)
**Musica per la Notte di Natale* (1976)
**Introspection 3* (1977)
**Nice to Have Met You* (1978)
**Introspection 4* (1979)
**Collage* (1980)
**Pedal Point: Dona Nobis Pacem*' (1981)
**Reflections* (1981)
**[[Focus av Jan Akkerman & Thijs van Leer|Focus]]* (med Jan Akkerman) (1985)
**Renaissance* (1986)
**[[I Hate Myself (For Loving You)]]* (1987)
**Introspection 92* (1992)
**Musical Melody* (1994)
**Bolero* (1996; CD-utgåve av *Reflections* med to ekstra spor)
**Summertime* (1996)
**Joy to the World* (1996)
**Instrumental Hymns* (1997)
**The Glorious Album* (1999; gjeve ut på ny i 2000 som *12 Mooiste Liederen (12 Most Beautiful Songs)*)
**Bach for a New Age* (1999)
**Etudes Sans Gêne* (2006; avgrensa DVD)
**The Home Concert* (2008)
**Trading Boundaries Live Vol.1* (2015)

;med Thomas Blug Band
**Guitar From The Heart/Live* (2005; DVD)
**Guitar From The Heart – Live in Raalte, NL* (2005)
**Soul & Pepper* (2009)

## Kjelder


**Denne artikkelen bygger på «[[:en:Thijs van Leer|Thijs van Leer]]» frå ,  den 3. desember 2019.* 
*** oppgav desse kjeldene:* 
*

 

## Bakgrunnsstoff
Jan Akkerman

**Jan Akkerman** () er ein nederlandsk gitarist. Han vart først internasjonal kjend med bandet Focus, som han skipa i lag med Thijs van Leer. Etter å ha forlate Focus satsa han som solomusikarar og byrja å spele jazzfusion.

## Diskografi
* *Talent for Sale* (1968)
* *[[Profile av Jan Akkerman|Profile]]* (Sire, 1972)
* *Tabernakel* (Atco, 1973)
* *[[Eli av Jan Akkerman|Eli]]* med Kaz Lux (Atlantic, 1976)
* *Jan Akkerman* (Atlantic, 1977)
* *Live* (Atlantic, 1978)
* *Aranjuez* med Claus Ogerman (CBS, 1978)
* *Jan Akkerman 3* (Atlantic, 1979)
* *[[Transparental]]* med Kaz Lux (Ariola, 1980)
* *Oil in the Family* (Red Bullet, 1981)
* *It Could Happen to You* (Polydor, 1982)
* *Pleasure Point* (WEA, 1982)
* *Can't Stand Noise* (CBS, 1983)
* *From the Basement* (CBS, 1984)
* Focus med Thijs van Leer (Mercury, 1985)
* *The Complete Guitarist* (1986)
* *Heartware* (Skydancer, 1987)
* *The Noise of Art* (I.R.S., 1990)
* *Puccini's Café* (EMI, 1993)
* *Blues Hearts* (EMI, 1994)
* *Focus in Time* (Patio, 1996)
* *Unplugged - Live at the Priory* (1998)
* *10,000 Clowns on a Rainy Day* (Dino, 1999)
* *Live at Alexanders* (1999)
* *Passion* (Roadrunner, 1999)
* *C. U.* (Coast to Coast, 2003)
* *Jan Akkerman - Live in Concert* (2008)
* *Fromage A Trois* (2009)
* *Jazzah!* (EP 2009)
* *Minor Details* (2011)
* *North Sea Jazz* (2013)
* *Close Beauty* (2019)

## Prisar
* Riddar av Orange-Nassau-ordenen (Nederland, 28. desember 2012)
* Gullharpa (Nederland, januar 2005)

## Kjelder


**Denne artikkelen bygger på «[[:en:Jan Akkerman|Jan Akkerman]]» frå ,  den 3. desember 2019.* 
*** oppgav desse kjeldene:*

## Bakgrunnsstoff

* Offisiell nettside
Verdscupen i alpine greiner 1969/Menn

**Verdscupen i alpine greiner for menn i 1969**-sesongen tok til 12. desember 1968 i Val-d’Isère i Frankrike og vart avslutta 22. mars 1969 i Waterville Valley i New Hampshire i USA. Turneringa omfatta 22 tevlingar. Tevlingane fordelte seg på 9 slalåmrenn, 7 storslalåmrenn og 6 utforrenn.

Karl Schranz frå Austerrike var suverent beste poengplukkar i verdscupen 1969. Jean-Noël Augert frå Frankrike var nest best og på tredjeplass kom austerrikaren Reinhard Tritscher.

## Samanlagt

### Slalåm

### Storslalåm

### Utfor

## Kjelder


**Denne artikkelen bygger på «[[:de:Alpiner Skiweltcup 1968/69|Alpiner Skiweltcup 1968/69]]» frå ,  den 4. desember 2019.*
Verdscupen i alpine greiner 1968/Menn

**Verdscupen i alpine greiner for menn i 1968**-sesongen tok til 4. januar 1968 i Bad Hindelang i dåverande Vest-Tyskland og vart avslutta 7. april 1968 på Heavenly Mountain i delstaten California i USA. Turneringa omfatta 20 tevlingar. Tevlingane fordelte seg på 8 slalåmrenn, 7 storslalåmrenn og 5 utforrenn. Alle alpin-tevlingane under Vinter-OL 1968 talde med i verdscupen. Det er einaste gongen den alpine verdscupen har arrangert renn i april månad.

Jean-Claude Killy frå Frankrike var i eiga klasse i turneringa. På andreplass kom Dumeng Giovanoli frå Sveits og tredjeplass Herbert Huber frå Austerrike.

## Samanlagt

### Slalåm

### Storslalåm

### Utfor

## Kjelder


**Denne artikkelen bygger på «[[:de:Alpiner Skiweltcup 1968|Alpiner Skiweltcup 1968]]» frå ,  den 4. desember 2019.*
Kransekake

**Kransekake** eller **tårnkake** er ei kake laga av mandlar, melis og eggekvite, og er først og fremst ein norsk og dansk tradisjon. Kaka blir ofte servert ved høgtider og høgtidelege høve som jul, barnedåp, konfirmasjonar og bryllaup, og gjerne òg på fødselsdagar.

## Tillaging
Ein laga kransekaka ved å steika ringar i ulike storleikar i særskilde kransekakeformer. Ringane blir stabla i pyramideform og blir festa saman og pynta med melis, smellbonbonar og eventuelt små flagg. På toppen kan det til dømes setjast ein figur som passar til høvet.

## Kransekakestenger
**Kransekakestenger** er ein variant av kransekake, som ofte blir laga som småkaker, til dømes til julebaksten. Ein nyttar same type deig, men i staden for å trilla ut ringar og steika i kransekakeformer, blir deigen forma i fingertjukke porsjonsbitar som er 5–8 cm lange. Dei steikte kransekakestengene blir gjerne pynta med striper av melisglasur slik som den vanlege kransekaka. Ein anna måte å pynta dei på er å dyppa ein del av stonga i smelta sjokolade.

## Overflødighetshorn

**Overflødighetshorn** blir laga av den same deigen som ei kransekake, og er òg ei kjend dansk og norsk festkake. Kaka er ofte fylt med sjokolade og godteri. Historisk er overflodshornet sett på eit symbol på grødrikdom og overflod. Det blir sagt at tradisjonen går tilbake fleire tusen år til Kreta.

## Skikkar
Ein tradisjon i bryllaup er at brura og brudgomen set fingrane på kvar sin side av den øvste ringen og løftar; kor mange ringar som vert med den øvste er ein spådom om kor mange barn dei skal få.

## Verdas høgaste kransekake
I juni 2006 laga Arne Rafdal og bakarkollegaer verdas største kransekake. Kaka var 13,17 meter frå botn til topp. Oppdraget med å laga kaka var gjeve av matvarekjeden Coop i samband med deira 100-årsjubileum.

## Kjelder


----
**Denne artikkelen bygger på «[[:nb:Kransekake|Kransekake]]» frå ,  den 4. desember 2019.*
Blue Yodel

**Blue Yodel** er ei rekkje songar av Jimmie Rodgers frå 1927 og til han døydde i mai 1933. Dei tretten songane var skrivne i tolvtaktars blues og hadde Rodgers si kjende jodling i refrenget. Den opphavlege 78-plata med «Blue Yodel No. 1 ("T" for Texas)» selde over ein halv million eksemplar, eit fenomenalt salstal på den tida. 

## Songar
* «Blue Yodel No. 1 (T for Texas)», spelt inn 30. november 1927 i Camden i New Jersey; gjeven ut 3. februar 1928 (BVE 40753-2).
* «Blue Yodel No. 2 (My Lovin’ Gal, Lucille)», spelt inn 15. februar 1928 i Camden i New Jersey; gjeven ut 4. mai  1928 (BVE 41741-2).
* «Blue Yodel No. 3 (Evening Sun Yodel)», spelt inn 15. februar 1928 i Camden i New Jersey; gjeven ut 7. september  1928 (BVE 41743-2).
* «Blue Yodel No. 4 (California Blues)», spelt inn 20. oktober  1928 i Atlanta i Georgia; gjeven ut 8. februar 1929 (BVE 47216-4).
* «Blue Yodel No. 5 (It’s Raining Here)», spelt inn 23. februar 1929 i New York by; gjeven ut 20. september  1929 (BVE 49990-2).
* «Blue Yodel No. 6 (She Left Me This Mornin’)», spelt inn 22. oktober 1929 i Dallas i Texas; gjeven ut 21. februar 1930 (BVE 56453-3).
* «Anniversary Blue Yodel (Blue Yodel No. 7)», spelt inn 26. november  1929 i Atlanta i Georgia; gjeven ut 5. september  1930 (BVE 56607-3) - med Elsie McWilliams (svigerinna til Rodgers).
* «Blue Yodel No. 8 (Mule Skinner Blues)», spelt inn 11. juli 1930 ved Hollywood Recording Studios i Los Angeles i California; gjeven ut 6. februar 1931 (PBVE 54863-3).
* «Blue Yodel No. 9 (Standin’ On the Corner)», spelt inn 16. juli 1930 ved Hollywood Recording Studios i Los Angeles i California (med Louis Armstrong på trompet og Lil Hardin Armstrong på piano); gjeven ut 11. september  1931 (PBVE 54867-3).
* «Blue Yodel No. 10 (Ground Hog Rootin’ in My Backyard)», spelt inn 6. februar  1932 i Dallas i Texas; gjeven ut 12. august 1932 (BVE 70650-2).
* «Blue Yodel No. 11 (I’ve Got a Gal)», spelt inn 27. november  1929 i Atlanta i Georgia; gjeven ut posthumt 30. juni 1933 (BVE 56617-4).
* «Blue Yodel No. 12 (Barefoot Blues)», spelt inn 17. mai 1933 i New York by; gjeven ut posthumt 27. juni 1933 (BS 76138-1), ein månad etter at Jimmie Rodgers døydde.
* «Jimmie Rodgers' Last Blue Yodel (The Women Make a Fool Out of Me)», spelt inn 18. mai 1933 i New York by; gjeven ut posthumt 20. desember 1933 (BS 76160-1), sju månader etter at Jimmie Rodgers døydde.

## Kjelder

**Denne artikkelen bygger på «[[:en:Blue yodel|Blue yodel]]» frå ,  den 4. desember 2019.*
Kokosmakron

**Kokosmakron** er ei småkake laga av egg, sukker, kveitemjøl og kokosmasse. 

I Noreg blir ho tradisjonelt bakt til jul, og kan vera eit av dei sju slaga. Ein kokosmakron skal helst vera sprø på utsida og seig inni. 

## Andre land
Makroner er kjende sidan 1500-talet, og stammar truleg frå Italia. I Tyskland er kaka også typisk julebakst. Kokosmakronen er også vanleg i Sverige, der han blir kalla *kokostopp*, Frankrike, der dei blir kalla *congolais* eller *rocher coco*, Australia, USA og Nederland. I Australia tek dei ofte ei lita mengd bringebærsyltetøy i midten av makronen før steiking.

## Variantar
Ein variant av kokosmakron er kokoskrans, ei småkake forma som ein runding eller krans.

Ein kan også ha sjokoladeglasur på toppen av kokosmakronen.

## Kjelder



**Denne artikkelen bygger på «[[:nb:Kokosmakroner|Kokosmakroner]]» frå ,  den 4. desember 2019.*
Serine

**Serina** eller **Serine** er nordiske kvinnenamn danna som ei kortform av Severine/Severina. Dette igjen er ei kvinneleg form av latinske Severinus, som tyder 'streng'.

Serina kan også vera ein annan skrivemåte for Serena, som er avleidd frå latin *serenus*, 'roleg, opphøgd'.

I Noreg i 2019  var det 385 kvinner som heitte Serine, og 259 kvinner som hadde Serina som sitt første fornamn.

## I kulturen
Namnet er kjend frå ein type småkake, serinakake.

Det er nemnd i romantittelen *Serinas hus* (1955) av Magnhild Haalke.

## Kjende namneberarar

* Serine Regine Normann (1867–1939), norsk forfattar
* Serina Liu (opphavleg Liu Chen (劉真, Liú Zhēn), f. 1975), taiwansk skodespelar
* Serina (1985) (芹那, f. 1985), japansk underhaldar også kjend som 	Serinko (せりんこ) og Celina (セリーナ Serīna)
* Serine Jonassen (f. 1991), norsk lokalpolitikar 

## Kjelder

## Bakgrunnsstoff
Ishockey-VM 1990

**Verdsmeisterskapen i ishockey 1990** vart arrangert i Bern og Fribourg i Sveits i tida frå 16. april til 2. mai 1990. Meisterskapen vart avvikla med innleiingsrunde der dei åtte deltakarlanda møttest til innbyrdes oppgjer. Dei fire beste laga i innleiingsrunda gjekk vidare til eit meisterspel der laga møttest på ny før medaljestriden var avgjort, alle laga starta då utan poeng. Dei fire laga med færrast poeng i innleiingsrunda tok derimot med seg alle poenga frå innleiingsrunda inn i eit nedrykksspel.

Sovjetunionen forsvarte VM-tittelen, medan Sverige kneip sølvplassen framom Tsjekkoslovakia.

## Innleiingsrunda

## Meisterspelet

### Sovjetunionens meisterlag
Målvakter: Sergej Mylnikov, Artūrs Irbe, Valdimir Mysjkin 
Forsvarar: Vjatsjeslav Fetisov, Ilja Bjakin, Aleksej Gusarov, Vladimir Konstantinov, Mikhail Tatrinov, Igor Kravtsjuk, Vladimir Malakhov, Jurij Leonov 
Løparar: Pavel Bure, Sergej M. Makarov, Vjatsjeslav Bykov, Dmytro Khrystytsj, Andrej Khomutov, Sergej Fjodorov, Sergej Prjakhin, Jevgenij Davidov, Valerij Kamenskij, Sergej Nemtsjinov, Aleksandr Semak, Viktor Tjumenev

## Nedrykkingsspelet

## Kjelder

**Denne artikkelen bygger på «[[:sv:Världsmästerskapet i ishockey för herrar 1990|Världsmästerskapet i ishockey för herrar 1990]]» frå ,  den 4. desember 2019.*
Storbyområdet Torino

**Storbyområdet Torino** (italiensk *Città Metropolitana di Torino*) er eit av fjorten storbyområde i Italia og ligg i regionen Piemonte. Området blei vedteke oppretta 8. april 2014, og blei verksamt frå 1. januar 2015. Det erstatta då den tidlegare provinsen Torino-provinsen. Torino er den største kommunen og administrasjonssenter i storbyområdet.

Storbyområdet Torino har 2 269 902 innbygjarar (2018) og omfattar 315 kommunar.

Storbyområdet går frå Alpane og den franske grensa i vest, med grense til Valle d'Aosta i nord og provinsen Cuneo i sør. Gjennom landsdelen renn elva Po.

## Kjelder



**Denne artikkelen bygger på «[[:nb:Storbyområdet Torino|Storbyområdet Torino]]» frå ,  den 4. desember 2019.*
Cyril Havermans

**Cyril Havermans** er ein nederlandsk musikar, mest kjend som medlem i det progrockbandet Focus.

Havermans var bassist og vokalist for ei rekkje nederlandske popband i 1960 åra, då han brukte scenenamnet Carel Hagemans: Peter and the Beats (1965–66), The Heralds (1966–67), Spacial Concept (1967–68) og Big Wheel (1968–1969). Tida hans som bassist i Focus varte frå seint i 1970 til september 1971, då han spelte mange konsertar med gruppa og spelte inn *[[Focus II]]* («Moving Waves») med hitsingelen «Hocus Pocus».

Han slutta i bandet for å satse på ein solokarriere med akustisk gitarmusikk med engelske tekstar. Han gav ut eit debutalbum i 1973 akkompagnert av dei tidlegare bandkollegaene i Focus, Jan Akkerman, Thijs van Leer og Pierre van der Linden. 

I 1983 erstatta han André Reijnen som bassist i Brainbox. 

## Diskografi

**Focus***

* *Focus II* («Moving Waves») - Imperial 5C 056 24385 (1971)

*'Solo**'

* *Cyril* - MGM 2315 261 (1973)
* *Mind Wave* - MGM 2315 311 (1974)

## Kjelder


**Denne artikkelen bygger på «[[:en:Cyril Havermans|Cyril Havermans]]» frå ,  den 4. desember 2019.* 
*** oppgav desse kjeldene:*
Pierre van der Linden

**Pierre van der Linden** () er ein nederlandsk trommeslagar og låtskrivar som er mest kjend som medlem av rockebandet Focus frå 1970 til 1973. Han kom attende til bandet i 1975 og 1990, og har spelt inn og turnert med gruppa sidan 2004.

Han byrja å spele i profesjonelle band i 1960-åra og vart slik ven med gitaristen Jan Akkerman. Dei to spelte i lag i The Friendship Quartet, Johnny and the Cellar Rockers, The Hunters, Brainbox, After Tea, Tee-Set og ZZ and the Maskers. Seint i 1970 slutta Akkerman i Brainbox for å bli medlem av Focus, der van der Linden òg kom med etter eit år. Han spelte mellom anna dei små trommesoloane på hitsingelen «Hocus Pocus». Då bandet gjekk i ei meir kommersiell retning slutta han i Focus i oktober 1973 og kom så inn i gruppa Trace, leia av klaverspelaren Rick van der Linden (tremenningen) og bassisten Jaap van Eik.

I 1975 kom van der Linden ei kort stund attende til Focus. Han turnerte og spelte i studio med Jan Akkerman i 1976 og 1977. Han arbeidde òg med jazzklaverspelaren Jasper van 't Hof og med bandet Sweet'd Buster sitt «Out of the Blue» i 1980.

## Diskografi
**Swung Vol. 1 & 2* (2014)
**Drum Poetry* (2017)

## Kjelder


**Denne artikkelen bygger på «[[:en:Pierre van der Linden|Pierre van der Linden]]» frå ,  den 4. desember 2019.* 
*** oppgav desse kjeldene:*
Verdscupen i alpine greiner 1967/Menn

**Verdscupen i alpine greiner for menn i 1967**-sesongen, den aller fyrste i sitt slag,  tok til 5. januar 1967 i Oberstaufen i dåverande Vest-Tyskland og vart avslutta 7. april 1968 på Heavenly Mountain i delstaten California i USA. Turneringa omfatta 17 tevlingar. Tevlingane fordelte seg på 7 slalåmrenn, 5 storslalåmrenn og 5 utforrenn.

Jean-Claude Killy frå Frankrike var i eiga klasse i turneringa og sigra i 12 av dei 17 renna. Heini Messner frå Austerrike vart andremann og Guy Périllat frå Frankrike nummer tre.

## Samanlagt

### Slalåm

### Storslalåm

### Utfor

## Kjelder

**Denne artikkelen bygger på «[[:de:Alpiner Skiweltcup 1967|Alpiner Skiweltcup 1967]]» frå ,  den 5. desember 2019.*
Agnes av Brandenburg

**Agnes av Brandenburg** () var ei dansk dronning gift med Erik Klipping. Ho var dotter av Johan I av Brandenburg og Jutta av Sachsen.
Etter drapet på Erik Klipping i 1286 var ho leiar av formyndarregjeringa for den umyndige sonen sin Erik Menved.

## Liv
Agnes blei gift i 1273] med Erik Klipping, og blei dermed dronning av Danmark. I ekteskapet blei det fødd sju ungar:
*Erik Menved 
*Kristoffer II
*Valdemar 
*Richiza
*Margrete
*Katarine
*Elisabet

Erik Glipping blei drepen under ein jakttur i Viborg i 1286. 
Etter at han døydde var Agnes regent for den mindreårige sonen sin Erik Menved, i lag med hertug Valdemar av Sønderjylland.

Då sonen var blitt vaksen, gifta Agnes seg i 1293 med Gerhard II av Holstein. Ho fekk ein son med han, Johan III av Holstein.

Agnes er gravlagd i St. Bendts kirke i Ringsted. 

## Kjelder



**Denne artikkelen bygger på «[[:nb:Agnes av Brandenburg|Agnes av Brandenburg]]» frå , og «[[:da:|Agnes av Brandenburg]]» frå  den 5. desember 2019.*  
 
## Litteratur
*
## Bakgrunnsstoff
*
*
* Agnes i kvinfo.dk
Ishockey-VM 1991

**Verdsmeisterskapen i ishockey 1991** vart arrangert i Turku, Tampere og Helsinki i Finland i tida frå 19. april til 4. mai 1991. Meisterskapen vart avvikla med innleiingsrunde der dei åtte deltakarlanda møttest til innbyrdes oppgjer. Dei fire beste laga i innleiingsrunda gjekk vidare til eit meisterspel der laga møttest på ny før medaljestriden var avgjort, alle laga starta då utan poeng. Dei fire laga med færrast poeng i innleiingsrunda tok derimot med seg alle poenga frå innleiingsrunda inn i eit nedrykksspel.

Sverige vann VM-pokalen, Canada tok sølv og Sovjetunionen bronse.

## Innleiingsrunda

## Meisterspelet

### Sverige sitt meisterlag
Målvakter: Tommy Söderström, Peter Lindmark, Rolf Ridderwall 
Forsvarar: Tomas Jonsson, Peter Andersson, Kjell Samuelsson, Calle Johansson, Nicklas Lidström, Kenneth Kennholt, Fredrik Stillman 
Løparar: Jonas Bergqvist, Anders Carlsson, Per-Erik Eklund, Bengt-Åke Gustafsson, Håkan Loob, Johan Garpenlöv, Mikael Johansson, Mats Sundin, Thomas Rundqvist, Charles Berglund, Mats Näslund, Jan Viktorson, Patrik Erickson

## Nedrykkingsspelet

## Kjelder

**Denne artikkelen bygger på «[[:sv:Världsmästerskapet i ishockey för herrar 1991|Världsmästerskapet i ishockey för herrar 1991]]» frå ,  den 5. desember 2019.*
Kristine Moldestad

**Kristine Moldestad** () er ein norsk tidlegare handballspelar. Ho vann  bronse i EM 1994 og sølv i EM 1996 med Noreg.

Rykkromspelar Moldestad spelte til 1990 på Halsen IF. Sidan var ho fram til 1999 aktiv for Larvik HK, ein klubb som i denne perioden tok steget opp i toppen av norsk kvinnehandball. Moldestad utmerkte seg som ein sterk forsvarsspelar og deltok på det norske landslaget i tida frå februar 1994 til desember 1996. Desse åra var ho med å vinne bronsefinalen mot Ungarn under europameisterskapen 1994, for så å tape bronsefinalen i VM 1995 og sameleis i Sommar-OL 1996. Også hennar siste landskamp, finalen i Handball-EM 1996, enda med norsk tap. Moldestad spelte 65 landskampar og skåra 64 mål.

### Merittar
*EM 1994: Bronsemedalje etter 24–19 mot Ungarn
*VM 1995: Nr 4 etter 24–25 mot Danmark
*OL 1996: Nr 4 etter 18–20 mot Ungarn
*EM 1996: Sølvmedalje etter 23–25 mot Danmark

## Kjelder
*handball.no
Hocus Pocus av Focus

«**Hocus Pocus**» er ein song av det nederlandske rockebandet Focus, skriven av klaverspelaren, fløytisten og vokalisten Thijs van Leer og gitaristen Jan Akkerman. Han vart spelt inn og gjeven ut i 1971 som opningssporet på det andre studioalbumet deira, *[[Focus II|Moving Waves]]*. Ei forkorta utgåve vart gjeven ut på singel (med «Janis» som B-side) på Imperial, Polydor og Blue Horizon i Europa i 1971, med gjekk ikkje inn på lista.

Ei raskare nyinnspeling av songen (kalla «Hocus Pocus 2» eller «Hocus Pocus II» i somme marknader) kkom ut i Europa i 1972. Med ein versjon framført på *[[The Old Grey Whistle Test]]* i desember 1972 og ein påfølgjande turné i Storbritannia, klatra denne utgåva til 20. plassen på den britiske singellista i januar 1973. «Hocus Pocus» vrat òg gjeven ut på singel på Sire Records i USA og Canada i 1973. Han nådde niandeplassen i USA og 18. plassen i Canada på våren og sommaren det året.

Songen fekk nytt liv då han vart brukt av Nike i reklamekampanjen *Write the Future* som vart vist under fotball-VM for herrar i 2010. Det året gjekk singelen inn att på den britiske singellista og nådde 57. plassen der og 48. plassen på den nederlandske singellista. Songen er sidan blitt framført av The Vandals for debutalbumet deira *[[When in Rome Do as The Vandals]]* i 1984, og av Helloween på albumet deira *[[Metal Jukebox]]* i 1999.

## Skildring
«Hocus Pocus» tar form som ein rondo og består av i veksling mellom eit kraftfullt gitarriff med ein kort trommesolo og så varierte «solovers» (alle framført av Thijs van Leer) med jodling, orgelspeling, trekkspel, scat-synging, fløyteriff og plystring. 

«Hocus Pocus 2» er noko kjappare med somme funkelement og ekstra rytmar. Når songen vart spelt på konsertar, var «Hocus Pocus» enno kjappare.

## Salslister

#### Årslister

## Kjelder


**Denne artikkelen bygger på «[[:en:Hocus Pocus (instrumental)|Hocus Pocus (instrumental)]]» frå ,  den 4. desember 2019.* 
*** oppgav desse kjeldene:*
Focus II

***Focus II*** (meir kjend under den internasjonale tittelen ***Moving Waves***) er det andre studioalbumet av det nederlandske progrockbandet Focus, utgjeve i oktober 1971 på Imperial Records. Etter at Martin Dresden og Hans Cleuver slutta i bandet i 1970, henta bandet inn Cyril Havermans på bass og Pierre van der Linden på trommer og byrja å arbeide på nye songar. Albumet inneheld «Hocus Pocus», den mest populære singelen til bandet, og «Eruption», eit 23 minuttar langt spor basert på operaen *[[operaen Euridice|Euridice]]* av Jacopo Peri.

*Focus II* fekk stort sett positiv omtale då det kom ut. Det er eit av dei bestseljande albuma til bandet og nådde andreplassen på UK Albums Chart og åttandeplassen på den amerikanske ''Billboard'' 200. «Hocus Pocus» kom ut som singel i 1971, men gjekk ikkje inn på lista før 1973 då han klatra til niandeplassen i USA og 20. plassen i Storbritannia. Albumet har seld til gullplate i USA.

## Utgjeving

*Focus II* kom ut i oktober 1971 til hovudsakleg positive meldingar. Det nådde andreplassen på den britiske albumlista, åttandeplassen på den amerikanske ''Billboard'' 200, og niandeplassen på Nederlandsk Topp 40.

Singelen «Hocus Pocus» nådde niandeplassen på ''Billboard'' Hot 100.

*Focus II* vart plassert på 24. plass på lista til magasinet *[[magasinet Q|Q]]* og *[[magasinet Mojo|Mojo]]* kalla «40 Cosmic Rock Albums».

## Innhald

## Medverkande
*Thijs van Leer – Hammondorgel, piano, mellotron, harmonium, fløyte, jodling, vokal (spor 4)
*Jan Akkerman – gitar, bassgitar
*Cyril Havermans – bassgitar, ordlaus vokal (spor6)
*Pierre van der Linden – trommer, perkusjon

## Kjelder


**Denne artikkelen bygger på «[[:en:Focus II|Focus II]]» frå ,  den 4. desember 2019.* 
*** oppgav desse kjeldene:*

## Bakgrunnsstoff
*
Jødekake

**Jødekaker** er det vanlege namnet på ei gruppe småkaker med sefardisk opphav i skandinavisk kokekunst.

Då sefardiske kryptojødar utvandra frå Spania og Portugal til Nord-Europa kring 1600- og 1700-talet tok dei med seg element av iberisk sefardisk kultur — inkludert sefardisk (jødisk) og arabisk (muslimsk) kokekunst med bruk av sukker i tillegg til meir utbreidde søtingsstoff som honning og ulike typar fruktsirup.

Eit av desse elementa var småkaker bakt med piska egg, sukker, mjøl og vegetabilsk olje (t.d. olivenolje) som basis. Karakteristisk for desse sefardiske småkakene er at det er minimalt med væske i dei, og at dei difor kunne halda seg lenge. Blant sefardar i Nederland blei desse kakene noko endra ved at dei bytta ut olja med smør. Seinare er ofte også margarin blitt brukt. Desse kakane kom til å bli kjende som «joodse boterkoeken» (‘jødiske smørkjeks’) i Nederland og som «jødekaker» («jødekakor», «jødekakur», «jødekager» eller «judebröd») i Norden.

Den nederlandske typen er blitt vidare endra i Danmark, slik at det i dag finst fleire variantar av jødekaker. Det er nok den danske varianten som er best kjent i Noreg. Her finst det stadig mange som bakar jødekaker som ein tradisjonell del av sin julebakst. Jødekakene i dansk og norsk versjon er meir som søta butterdeigkjeks, av og til med perlesukker og hakka mandlar på.

## Referansar



**Denne artikkelen bygger på «[[:nb:Jødekake|Jødekake]]» frå ,  den 5. desember 2019.*
Laminert deig

**Laminert deig** er ein type deig danna av mange tynne deiglag med matfeitt imellom. Han blir laga ved at ein bretter og kjevlar deigen fleire gonger. Han skil seg frå andre smørdeigar der ein smuldrar feittet inn slik at det blir jamt fordelt i deigen. Nokre laminerte deigar kan ha over åtti lag. 

Når ein baker ein slik deig i omnen, vil vatn i feittet fordampa og utvida seg, slik at deigen veks og får luftlommar, medan lipidane i feittet steiker deigen. Dette gjev eit lett, sprøtt og flakete produkt. 

Tre hovudtypar av laminert deig er kjende som butterdeig, som hovudsakleg er laga av mjøl og smør, croissantdeig, som i tillegg inneheld gjær, og wienerdeig, som i tillegg til alt dette også inneheld egg. Ein kan også laminera ein mørdeig ved å bretta inn større bitar matfeitt.
Baking med filodeig har ein liknande effekt, ettersom ein gjerne bruker mange lag med feitt imellom.

Nokre bakverk ein lager med laminerte deigar er:
 
*Croissant
*Jachnun
*Kouign-amann
*Kubaneh
*Palmier (*Schweineohren, Prussiens, orejas*)
*Pasty
*Sausage roll
*Sticky bun
*Wienerbrød

## Kjelder


**Denne artikkelen bygger på «[[:en:Laminated dough|Laminated dough]]» frå ,  den 5. desember 2019.*
Bert Ruiter

**Bert Ruiter** () er ein nederlandsk bassist, plateprodusent og komponist. 

Albertus Clemens Ruiter var fødd i Amsterdam og vokste opp i Hilversum.  Då han var tolv byrja han å spele gitar og byta seinare til bassgitar. I 1966 byrja han karrieren sin då han erstatta Dick Ankersmit som bassist for The Caps, med songaren Hans van Hemert og gitaristen Roy Beltman. Seinare spelte han i gruppene Fullhouse and the Jay-Jays.

I september 1971 erstatta han Cyril Havermans som bassisten i Focus. Han vart verande med Focus til gruppa vart oppløyst i 1978. Han vart så med i Earth and Fire med Jerney Kaagman som vokalist. Dei to forlet seinare Earth and Fire, og Ruiter arbeidde med Kaagman på soloalbuma hennar og tok gradvis over rolla som produsent og arangør. I 1999 vart Ruiter med Thijs van Leer att og trommeslagaren Hans Cleuver og gitaristen Menno Gootjes, i ei ny utgåve av Focus, men intern krangling førte til at gruppa vart oppløyst på ny etter berre få konsertar i Nederland.

## Kjelder


**Denne artikkelen bygger på «[[:en:Bert Ruiter|Bert Ruiter]]» frå ,  den 5. desember 2019.* 
*** oppgav desse kjeldene:*
Sylvia av Focus

«**Sylvia**» er ein instrumental frå 1972 av det nederlandske rockebandet Focus. Han kom ut i 1972 på albumet deira *[[Focus 3]]* og som singel den 27. januar 1973. Singelen vart den største internasjonale hitten deira.

## Bakgrunn
Den 12. desember spelte bandet ei innspeling for BBC-programmet *[[Old Grey Whistle Test]]*, inkludert «Sylvia» som glei over i «Hocus Pocus». 

Utanom den korte biten med jodling frå Thijs van Leer, er songen ein instrumental.

Songen nådde 89. plassen i USA.

## Medverkande
*Thijs van Leer – Hammondorgel
*Jan Akkerman – elektrisk gitar
*Bert Ruiter – bassgitar
*Pierre van der Linden – trommer

## Kjelder


**Denne artikkelen bygger på «[[:en:Sylvia (Focus song)|Sylvia (Focus song)]]» frå ,  den 5. desember 2019.* 
*** oppgav desse kjeldene:*
Cecilia av Sverige

**Cecilia av Sverige** () var ei svensk prinsesse og komponist. Ho var den yngste dottera til kong Gustav IV Adolf og dronning Fredrika.

## Liv
Cecilia blei nøydd til å forlata Sverige saman med familien etter at faren blei avsett 13. mars 1809. Ho var med mora og søskena sine på Haga til dei fekk vera med faren på Gripsholm i juni. Foreldra og bror hennar drog til Karlskrona den 6. desember, og Cecilia og systera følgde etter den 11. 24. desember forlét heile familien Sverige.

Cecilia voks opp hjå familien til mora i Bruchsal i Baden. Etter at mora døydde i 1826 busette ho seg med broren og systera Amalia i Wien. Ho gifta seg 5. mai 1831 i Wien med storhertug August av Oldenburg. Ho hadde møtt August 1830, og dei var blitt einige om å  gifta seg i løpet av ein time. Cecilia blir skildra som roleg, verdig og vemodig, og interessert i vitskap og kunst. Ho var òg musikalsk og komponerte eigne verk, mellom anna komposisjon, hymnen Heil dir, o Oldenburg!. Ho finansierte det første teateret i byen Oldenburg i 1833. 

Ekteskapet hennar blei omtalt som lykkeleg, men ho skal aldri ha lukkast i å gjera seg populær blant allmugen. Cecilia døydde nokre dagar etter at ho fødde sonen Elimar, og blei gravlagd i gravkoret til storhertugfamilien i Eutin i Oldenburg. Leivningane hennar blei flytte til det storhertuglige mausoleet på Sankt Gertruds kyrkjegard i Oldenburg sidan det blei ferdigstilt i 1899.

Ein skule, Ceciliaskolan (gunnlagd i 1867), ein plass, ei bru og ei gate er oppkalla etter ho.

## Barn

* Alexander Friedrich Gustav (16. juni 1834–6. juni 1835)
* Nikolaus Friedrich August (15. februar 1836–30. april 1837)
* Elimar av Oldenburg (23. januar 1844–17. oktober 1895)

## Kjelder


**Denne artikkelen bygger på «[[:sv:Cecilia av Sverige|Cecilia av Sverige]]» frå ,  den 6. desember 2019.*  
 
*
Svenska skidspelen 1960

**Svenska skidspelen 1960** fann stad i Transtrand helga 16.-17. januar 1960.

## Menn
### 30 km



**Dato**: 17. januar

### 3 x 10 km stafett



**Dato**: 16. januar

### Kombinert



**Dato**: 16.-17. januar

### Hopprenn



**Dato**: 17. januar

## Kjelder
*Arbeiderbladet 18. januar 1960
Discogs

**Discogs** (forkorting for *discographies*, ‘diskografiar’) er ein nettstad og ein database med informasjon om musikkinnspelingar. Føretaket bak nettstaden har hovudkontor i Portland i Oregon i USA. Discogs blei oppretta i oktober 2000 av Kevin Lewandowski som ein database over hans private platesamling.

Discogs og serverane hans tilhøyrer Zink Media, Inc.

Databasen omfattar kommersielle plater, promoplater, somme bootleginnspelingar og digitale filer. 

Opphavleg var berre utgjevingar i sjangeren elektronisk musikk tekne med, men databasen opna seinare for alle typar musikk. I januar 2018 omfatta databasen 17 000 000 utgjevingar. Nettstaden har kring 7 millionar brukarar kvar månad.

## Kjelder


**Denne artikkelen bygger på «[[:nb:Discogs|Discogs]]» frå , og «[[:sv:|Discogs]]» frå  den 6. desember 2019.*  

## Bakgrunnsstoff
*